4. juni 2019

**Vælgermøde på Tradium**

**På den sidste dag inden folketingsvalget, var der plads til debat og spørgsmål på Tradium.**

Inden folketingsvalget i morgen, var der tirsdag valgmøde på Tradiums campus ved Blommevej i Randers. Her kunne eleverne og deres undervisere, stille spørgsmål til de lokale politikere og forhåbentlig blive lidt klogere på, hvor krydset skal sættes.

Enighed var der ikke meget af imellem partierne, fx var der ikke konsensus omkring friskolernes vilkår.

-Jeg er fortaler for friskoler. Hvis ikke de fandtes, så ville der være lokalområder uden skoler, forklarede Michael Aastrup Jensen, som er medlem af Folketinget for Venstre.

Helt sådan var det ikke alle partier der så på det, da de hellere ville have flere folkeskoler, i de mindre samfund.

-Hvis der var nok penge til velfærd, så kunne vi have råd til skoler i de små byer. Problemet er, at systemet favorisere de private skoler, der ikke skal leve på samme vilkår (som folkeskolen, red.), mente Charlotte Broman Mølbæk fra SF.

Dog kunne politikerne blive enige om, at erhvervsskolerne skal tales op, da vi har har brug for faglært arbejdskraft, både nu og på sigt. Ligeledes var der også enighed iblandt Venstre og Socialdemokratiet om, at man skal stemme på en lokal kandidat, så lokalområdet kan blive repræsenteret bedst muligt.

**Panelet var udgjort af:**

Malte Larsen, Socialdemokratiet

Charlotte Broman Mølbæk, SF

Helle Nielsen, Enhedslisten

Michael Aastrup Jensen, Venstre

David Munk-Bogballe, Konservative

Nick Zimmermann, Dansk Folkeparti

**Artikel og billeder**

Ulrik Burhøj Jepsen

**Kontakt**

Lars Bagger Hansen

Uddannelseschef

lbh@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 460 medarbejdere og underviser 2.900 årselever på syv adresser i Randers, Hobro og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på [www.tradium.dk](http://www.tradium.dk) og følg os på Facebook.